REPUBLIKA SRBIJA

NARODNA SKUPŠTINA

Odbor za zaštitu životne sredine

19 Broj: 06-2/390-15

5. oktobar 2015. godine

B e o g r a d

ZAPISNIK

18. SEDNICE ODBORA ZA ZAŠTITU ŽIVOTNE SREDINE

ODRŽANE 5. OKTOBRA 2015. GODINE

Sednica je počela u 12,06 časova.

Sednici je predsedavao dr Branislav Blažić, predsednik Odbora.

Sednici su prisustvovali članovi Odbora: Adriana Anastasov, Sonja Vlahović, Ivana Stojiljković, Gordana Zorić, Gordana Topić, Ivana Dinić, Momo Čolaković i Nada Lazić.

Sednici Odbora su prisustvovali zamenici odsutnih članova Odbora: Mladen Lukić (zamenik Jezdimira Vučetića) i Dušan Janović (zamenik Violete Lutovac), kao i narodni poslanik Anamarija Viček.

Sednici nisu prisustvovali članovi Odbora: Vladimir Petković, Boban Birmačević, Jezdimir Vučetić, Violeta Lutovac, Dejan Nikolić, Đorđe Kosanić, Ivan Karić i Šaip Kamberi.

Sednici su prisustvovali: predstavnici Ministarstva poljoprivrede i zaštite životne sredine: ministar prof. dr Snežana Bogosavljević Bošković, v.d. pomoćnici ministra Slobodan Erdeljan, Mladen Mladenović i Aleksandar Vesić, Aleksandra Došlić, načelnik Odeljenja za zaštićena područja i ekološku mrežu, Slavica Stojanović, viši savetnik u Sektoru za zaštitu životne sredine, kao i predstavnici Zelene stolice: Aleksandra Knez Milojković iz NVO „Za zajedničko dobro“, Bratislav Poprašić iz Kruševačkog ekološkog centara, Stevan Petrovića iz Beogradske otvorene škole i Gordana Grujić iz Udruženja Oaza iz Beograda.

Na predlog predsednika Odbora, jednoglasno, usvojen je sledeći:

D n e v n i r e d :

1. Razmatranje amandmana na Predlog zakona o nacionalnim parkovima;
2. Razno.

Pre prelaska na razmatranje utvrđenog dnevnog reda, usvojen je jednoglasno, bez primedaba, zapisnik 17. sednice Odbora.

Prva tačka dnevnog reda - **Razmatranje amandmana na Predlog zakona o nacionalnim parkovima**

Na predlog predsednika Odbora, Odbor je odlučio (sa devet glasova za i jedan član Odbora nije glasao) da se Odbor o amandmanima izjasni u dva glasanja i to: jednim glasanjem o svim amandmanima koje je Vlada prihvatila i jednim glasanjem o svim amandmanima koje Vlada nije prihvatila, osim o onom amandmanu, za koji neko od članova Odbora želi da se o njemu Odbor posebno izjasni.

Predsednik Odbora je pročitao spisak amandmana koje je Vlada prihvatila i predložio da Odbor predloži Narodnoj skupštini da prihvati navedene amandmane, a da se o amandmanu na član 22, koji su zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i mr Dejan Čapo Odbor posebno izjasni.

Odbor je, jednoglasno, prihvatio predlog predsednika Odbora i odlučio da predloži Narodnoj skupštini da prihvati sledeće amandmane:

- na član 7. koji su zajedno podneli narodni poslanici Zoran Živković i Vladimir Pavićević;

- na član 11. koji je podneo narodni poslanik Mladen Lukić;

- na član 17. koji je podneo narodni poslanik Momo Čolaković;

- na član 18. koji su zajedno podneli narodni poslanici dr Milorad Mijatović, prof. dr Branko Đurović, Milena Bićanin, dr Ivan Bauer, prof. dr Vladimir Marinković, prof. dr Vesna Besarović, dr Muamer Bačevac, Meho Omerović, Branka Bošnjak i Nestorović Ljiljana;

- na član 21. koji je podneo narodni poslanik Vladimir Pavićević;

- na član 21. koji je podneo narodni poslanik Zoran Živković;

- na član 21. koji su zajedno podneli narodni poslanici Dejan Nikolić, Borislav Stefanović, Gordana Čomić, Ivan Jovanović, Dragan Šutanovac, Balša Božović, mr Aleksandra Jerkov, Goran Ćirić, Vesna Martinović, Vesna Marjanović, Jovana Jovanović, Jovan Marković i Aida Ćorović;

- na član 22. koji su zajedno podneli narodni poslanici Zoran Živković i Vladimir Pavićević;

- na član 22. koji su zajedno podneli narodni poslanici Dejan Nikolić, Borislav Stefanović, Gordana Čomić, Ivan Jovanović, Dragan Šutanovac, Balša Božović, mr Aleksandra Jerkov, Goran Ćirić, Vesna Martinović, Vesna Marjanović, Jovana Jovanović, Jovan Marković i Aida Ćorović;

- na član 23. koji su zajedno podneli narodni poslanici Marko Đurišić, dr Ninoslav Stojadinović, Snežana Malović, Biljana Hasanović Korać, Goran Bogdanović, Branka Karavidić, Slobodan Homen i dr Blagoje Bradić;

- na član 23. koji je podneo narodni poslanik Vladimir Pavićević;

- na član 23. koji je podneo narodni poslanik Zoran Živković;

- na Prilog Predloga zakona, koji je podneo narodni poslanik Mladen Lukić.

Predsednik Odbora je predložio da se odbor posebno izjasni o amandamanu na član 22. koji su zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i mr Dejan Čapo, a koji je Vlada prihvatila. Objasnio je da, ako ga i Odbor prihvati, on postaje sastavni deo predloga zakona i da se o njemu Narodna skupština neće posebno izjašnjavati, a da on smatra da taj amandman ne treba prihvatiti, jer je mišljenja da stručnjaci, koji će biti članovi Stručnog saveta, treba da primaju novčanu naknadu za obavljen posao.

U diskusiji koja je usledila, učestvovali su: Gordana Zorić, Nada Lazić i dr Branislav Blažić.

Član Odbora Gordana Zorić podržala je argumentaciju koju je predsednik Odbora izneo, a član Odbora Nada Lazić, koja je jedan od podnosilaca amandmana, ostala je pri argumentima iznetim u obrazloženju amdnamana.

Usledilo je glasanje o ovom amandmanu i Odbor se izjasnio sa dva glasa za, tri glasa protiv i pet članova Odbora nije glasalo.

U 12:23 časova, sednica Odbora je prekinuta zbog konsultacija o ovom amandmanu.

\*

\* \*

U 12:30 časova, sednica je nastavljena.

Na predlog predsednika Odbora, ponovljeno je glasanje o ovom amandmanu i Odbor je jednoglasno (11 glasova za) odlučio da predloži Narodnoj skupštini da prihvati amandman na član 22. koji su zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i mr Dejan Čapo.

Ministar prof. dr Snežana Bogosavljević Bošković obavestila je Odbor da je, posle ponovnog čitanja amandmana podnetih na Predlog zakona o nacionalnim parkovima, odlučila da prihvati i četiri amandmana koje je Vlada odbila i to:

- na član 2. koji su zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i mr Dejan Čapo;

- na član 2. koji su zajedno podneli narodni poslanici Anamarija Viček, Balint Pastor, Arpad Fremonf i Zoltan Pek;

- na član 22. koji su zajedno podneli narodni poslanici dr Milorad Mijatović, prof. dr Branko Đurović, Milena Bićanin, dr Ivan Bauer, prof. dr Vladimir Marinković, prof. dr Vesna Besarović, dr Muamer Bačevac, Meho Omerović, Branka Bošnjak i Nestorović Ljiljana;

- na član 23. koji su zajedno podneli narodni poslanici Dejan Nikolić, Borislav Stefanović, Gordana Čomić, Ivan Jovanović, Dragan Šutanovac, Balša Božović, mr Aleksandra Jerkov, Goran Ćirić, Vesna Martinović, Vesna Marjanović, Jovana Jovanović, Jovan Marković i Aida Ćorović.

Istakla je da su prihvatljivi i amandmani na:

- član 23. koji su zajedno podneli narodni poslanici dr Milorad Mijatović, prof. dr Branko Đurović, Milena Bićanin, dr Ivan Bauer, prof. dr Vladimir Marinković, prof. dr Vesna Besarović, dr Muamer Bačevac, Meho Omerović, Branka Bošnjak i Nestorović Ljiljana i

- član 25. zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i mr Dejan Čapo,

ako podnosioci amandmana podnesu ispravke, koji bi ove amandmane učinili i pravno-tehnički ispravnim, kada je u pitanju amandman na član 23, odnosno ako podnosioci amandmana na član 25, ispravkom ovog amandmana, izbrišu prvi deo amandmana kojim se dodaje novi stav 2, koji nije prihvatljiv, a ostave samo deo koji se odnosi na izmenu stava 3. ovog člana. Istakla je da će, ako ovi amandmani budu ispravljeni u skladu sa onim što je navela, na sednici Narodne skupštine prihvatiti i ova dva amandmana.

Na predlog predsednika Odbora, Odbor je, jednoglasno (sa 10 glasova za), odlučio da predloži Narodnoj skupštini da prihvati sledeće amandmane:

- na član 2. koji su zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i mr Dejan Čapo;

- na član 2. koji su zajedno podneli narodni poslanici Anamarija Viček, Balint Pastor, Arpad Fremonf i Zoltan Pek;

- na član 22. koji su zajedno podneli narodni poslanici dr Milorad Mijatović, prof. dr Branko Đurović, Milena Bićanin, dr Ivan Bauer, prof. dr Vladimir Marinković, prof. dr Vesna Besarović, dr Muamer Bačevac, Meho Omerović, Branka Bošnjak i Nestorović Ljiljana;

- na član 23. koji su zajedno podneli narodni poslanici Dejan Nikolić, Borislav Stefanović, Gordana Čomić, Ivan Jovanović, Dragan Šutanovac, Balša Božović, mr Aleksandra Jerkov, Goran Ćirić, Vesna Martinović, Vesna Marjanović, Jovana Jovanović, Jovan Marković i Aida Ćorović.

Na predlog predsednika Odbora, Odbor je (sa devet glasova za i jedan član Odbora nije glasao), odlučio da predloži Narodnoj skupštini da odbije sledeće amandmane:

- kojim se, posle člana 1, dodaje novi član 2, koji je podneo narodni poslanik Milan Petrić;

- na član 3. koji je podneo narodni poslanik prof. dr Janko Veselinović;

- na član 4. koji je podneo narodni poslanik Milan Petrić;

- na član 8. koji je podneo narodni poslanik Momo Čolaković;

- na član 9. koji su zajedno podneli narodni poslanici Dejan Nikolić, Borislav Stefanović, Gordana Čomić, Ivan Jovanović, Dragan Šutanovac, Balša Božović, mr Aleksandra Jerkov, Goran Ćirić, Vesna Martinović, Vesna Marjanović, Jovana Jovanović, Jovan Marković i Aida Ćorović;

- na član 11. koji su zajedno podneli narodni poslanici Marko Đurišić, dr Ninoslav Stojadinović, Snežana Malović, Biljana Hasanović Korać, Goran Bogdanović, Branka Karavidić, Slobodan Homen i dr Blagoje Bradić;

- na član 11. koji je podneo narodni poslanik prof. dr Janko Veselinović;

- na član 12. koji su zajedno podneli narodni poslanici Dejan Nikolić, Borislav Stefanović, Gordana Čomić, Ivan Jovanović, Dragan Šutanovac, Balša Božović, mr Aleksandra Jerkov, Goran Ćirić, Vesna Martinović, Vesna Marjanović, Jovana Jovanović, Jovan Marković i Aida Ćorović;

- na član 14. koji je podneo narodni poslanik Milan Petrić;

- na član 14. koji su zajedno podneli narodni poslanici Marko Đurišić, dr Ninoslav Stojadinović, Snežana Malović, Biljana Hasanović Korać, Goran Bogdanović, Branka Karavidić, Slobodan Homen i dr Blagoje Bradić;

- na član 15. koji je podneo narodni poslanik Milan Petrić;

- na član 16. koji je podneo narodni poslanik Milan Petrić;

- na član 20. koji su zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i mr Dejan Čapo;

- na član 21. sa ispravkom, koji je podneo narodni poslanik Milan Petrić;

- na član 23. koji je podneo narodni poslanik Milan Petrić;

- na član 24. koji su zajedno podneli narodni poslanici Marko Đurišić, dr Ninoslav Stojadinović, Snežana Malović, Biljana Hasanović Korać, Goran Bogdanović, Branka Karavidić, Slobodan Homen i dr Blagoje Bradić;

- na član 25. koji su zajedno podneli narodni poslanici Dejan Nikolić, Borislav Stefanović, Gordana Čomić, Ivan Jovanović, Dragan Šutanovac, Balša Božović, mr Aleksandra Jerkov, Goran Ćirić, Vesna Martinović, Vesna Marjanović, Jovana Jovanović, Jovan Marković i Aida Ćorović;

- na član 25. koji je podneo narodni poslanik prof. dr Janko Veselinović.

Za izvestioca Odbora na sednici Narodne skupštine određen je dr Branislav Blažić, predsednik Odbora.

O amandmanima na član 23. koji su zajedno podneli narodni poslanici dr Milorad Mijatović, prof. dr Branko Đurović, Milena Bićanin, dr Ivan Bauer, prof. dr Vladimir Marinković, prof. dr Vesna Besarović, dr Muamer Bačevac, Meho Omerović, Branka Bošnjak i Nestorović Ljiljana i na član 25. zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i mr Dejan Čapo, Odbor se nije izjasnio.

Druga tačka dnevnog reda – **Razno**

Ministar prof. dr Snežana Bogosavljević Bošković predložila je da Odbor organizuje javna slušanja o izmenama i dopunama Zakona o zaštiti životne sredine, izmenama i dopunama Zakona o upravljanju otpadom i izmenama i dopunama Zakona o zaštiti prirode, s obzirom na to da će se ove izmene i dopune uskoro naći u proceduri Narodne skupštine. Istakla je da je bolje da se tekstovi ovih izmena i dopuna razmotre dok su još u fazi nacrta zakona i da se već u toj fazi predstave narodnim poslanicima.

Informisala je Odbor da je učestvovala u pripremnoj konferenciji o klimatskim promenama, organizovanoj pre odlaska naše delegacije na Konferenciju u Parizu, na kojoj su francuski i nemački ambasador, Majkl Davenport i predstavnici UNDP-a izneli pozitivne ocene na dosadašnji rad Ministarstva u ovoj oblasti.

U diskusiji koja je usledila učestvovali su: dr Branislav Blažić, Aleksandar Vesić i Aleksandra Knez Milojković.

Predsednik Odbora objasnio je da je potrebno da članovi Odbora i Zelena poslanička grupa budu upoznati sa rešenjima u nacrtu zakona i da već u toj fazi upute svoje sugestije i pokušaju da kroz dijalog izmene određena rešenja. Na taj način bi se pojasnila rešenja narodnim poslanicima, pa bi oni već bili upoznati sa konceptom za koji se predlgač opredelio kada predlog zakona uđe u proceduru Narodne skupštine. Kroz taj preliminarni dijalog, iskristalisalo bi se da li je neki zakon potrebno menjati ili je celishodnije donošenje novog zakona.

Ukazano je na to da je evropska regulativa podložna promenama, pa kada se taman usaglasimo sa njom, ona se izmeni, posebno u oblasti zaštite životne sredine. Postavljeno je pitanje da li je celishodnije održati jedno javno slušanje ili za svaki nacrt zakona po jedno. Navedeno je da je za dvadesetak dana realno očekivati da radna gupa završi tekst ovih izmena i dopuna.

Istaknuto je da je svako usaglašavanje propisa iz oblasti zaštite životne sredine sa regulativom Evropske unije veliki korak za nas. Skrenuta je pažnja na primenu zakona, jer se pokazalo da se zakoni u praksi ne primenjuju u dovoljnoj meri. Skrenuta je pažnja i na izmene i dopune Prostornog plana područja posebne namene Nacionalnog parka Kopaonik, kojim se menjaju granice ovog nacionalnog parka. Apostrofirana je uloga Odbora da štiti nacionalne interese kada su u pitanju nacionalni parkovi. Istaknuto je da je važno da ne postoje partijski interesi kada se zastupaju nacionalni interesi u ovaj oblasti.

Sednica je završena u 13:01 časova.

SEKRETAR PREDSEDNIK

Milica Bašić dr Branislav Blažić